**การประชุมสโมสรโรตารีสุพรรณบุรี ปีโรตารี 2564-2565**

**วันพุธที่ 15 กันยายน 2564 เวลา 19.00 น. (ทางออนไลน์ ครั้งที่ 6)**

เปิดการประชุมเวลา 19.00 น. โดย นย.นพ.จรูญพงศ์ บรมธนรัตน์

ผู้เข้าร่วมประชุมออนไลน์ จำนวนสมาชิก 12 ท่าน ผู้ช่วยเลขา ฯ 2 ท่าน ดังนี้

1.อผภ.นพ.พรชัย บุญแสง 2. อน.กวางฮุย อนุกูลวัฒนา 3. อน.พูลศักดิ์ รุ่งโรจน์ชัยพร

4.อน.สุรพัฐ ม่วงน้อย 5. อน.ทรงศักดิ์ เอื้อเสริมกิจกุล 6. อน.ไกรวุฒิ สีตลกาญจน์

7.อน.ศรีชัย เทพศิลปวิสุทธิ์ 8. อน.อดุลย์ วราเอกศิริ 9.นย.นพ.จรูญพงศ์ บรมธนรัตน์

10.อน.สมชัย โสภาศรีพันธ์ 11.รทร.ไพศาล ปิณจีเสคิกุล 12.รทร.ชัชชัย ตั้งต้นตระกูล

13.คุณสุกัญญา สิทธิศักดิ์ 14.คุณศศิรินทร์ กั่นแก้ว

แขกรับเชิญพิเศษ นาวาเอกชัชฤทธิ์ อังกูลดี ข้าราชการบำนาญ (โดยการแนะนำของ อน.สมชัย โสภาศรีพันธ์)

วาระที่ 1

**นย.นพ.จรูญพงศ์ บรมธนรัตน์** แจ้ง เมื่อวันเสาร์ที่ 4 สิงหาคม 2564 เวลา 10.00 น. สโมสรโรตารีสุพรรณบุรีมอบเครื่องผลิตออกซิเจน ณ โรงพยาบาลส่งเสริมสุขภาพตำบลตลิ่งชัน ซึ่งเป็นเครื่องสำหรับคนไข้ติดเตียง และสามารถให้คนไข้ยืมไปใช้ที่บ้านได้ มีสมาชิกร่วมกิจกรรมดังนี้ อน.ทรงศักดิ์ แอนน์วันทนา เอื้อเสริมกิจกุล , อน.ศรีชัย เทพศิลปวิสุทธิ์ , อน.ชยพล ลิ้มจิระภิญญา , นย.นพ.จรูญพงศ์ บรมธนรัตน์ , ผู้ช่วยเลขา ฯ คุณสุกัญญา สิทธิศักดิ์ ขอบคุณ อน.ทรงศักดิ์ แอนน์วันทนา เอื้อเสริมกิจกุล ที่ให้การสนับสนุน , ขอบคุณ อน.ศรีชัย เทพศิลปวิสุทธิ์ นำภาพกิจกรรมลงในเว็บไซต์ภาค 3330

 ชี้แจงบัญชีบริการสโมสรโรตารีสุพรรณบุรี ซึ่งผู้ช่วยเลขา ฯ คุณสุกัญญา สิทธิศักดิ์ ได้รายงานในไลน์กลุ่ม NEW ROTARYSUPHAN สมาชิกสามารถเข้าติดตามได้ , ขอบคุณสมาชิกที่ชำระค่าบำรุงโรตารีสากล งวด 1 และงวด 2 , ค่าบำรุงภาค , ค่าบำรุงสโมสรปีโรตารี 2564-2565 , ขอบคุณ อผภ.ไพโรจน์ จิระเสวีจินดา , อผภ.นพ.พรชัย บุญแสง ให้การสนับสนุนการบริหารงานสโมสรโรตารีสุพรรณบุรี ปี 2564-2565 จำนวนเงินท่านละ 20,000 บาท ,อน.แสงชัย อำนวยวัฒนกุล ให้การสนับสนุน จำนวนเงิน 10,000 บาท

 ช่วงนี้การแพร่ระบาดโรคโควิด 19 ยังมีการแพร่ระบาด ทางการแพทย์ใช้ยาสมุนไพรฟ้าทะลายโจรในการรักษาอาการ ต้องศึกษาคุณสมบัติให้เข้าใจในการรับประทาน ซึ่งในวันนี้แขกรับเชิญพิเศษ นาวาเอกชัชฤทธิ์ อังกูลดี

ซึ่งท่านเป็นผู้เชี่ยวชาญทางด้านสมุนไพร จะมาให้ความรู้ในเรื่องฟ้าทะลายโจร

-2-

**วาระที่ 2**

**นาวาเอกชัชฤทธิ์ อังกูลดี** แจ้ง ในวันนี้ผมขอแนะนำเกี่ยวกับสมุนไพรฟ้าทะลายโจร ตามตำราแพทย์แผนไทย “ฟ้าทะลายโจร” นิยมใช้รักษาโรคไข้หวัดที่มีอาการไอ มีเสมหะ มีน้ำมูก ปวดศรีษะ มีไข้ เจ็บคอ ปวดเมื่อยกล้ามเนื้อ นอนไม่หลับ จากงานวิจัยพบว่า “ฟ้าทะลายโจร” รักษาโรคไข้หวัด ลดอาการไข้และอาการเจ็บคอได้ สารประกอบในฟ้าทะลายโจร มีสารแอนโดรกราโฟไลด์ 2.1% (8.4 มก /แคปซูล) สารนีโอแอนโดรกราโฟไลด์ สาร 14-ดี อ็อกซีแอนโดรกราโฟไลด์ ฟลาโวนอยด์ ผลิตจากฟ้าทะลายโจรทั้งต้นส่วนเหนือดิน ไม่ใช่สารสกัดเป็นยาฟ้าทะลายโจร ผงบดหยาบ 400 mg./แคปซูล ที่มีแอนโดรกราโฟไลด์ ไม่ต่ำกว่า 1 % ตามที่ อย.กำหนด มาตรฐานการผลิตระดับสากล วิธีรับประทาน เสริมภูมิคุ้มกันป้องกันหวัด 1 แคปซูล สัปดาห์ละ 5 วัน ไม่เกิน 3 เดือน เมื่อเป็นไข้ไอเจ็บคอ มีเสมหะ มีน้ำมูกรับประทานทันที ครั้งละ 1 แคปซูล วันละ 4 ครั้ง เมื่อเวลาป่วยโควิด 19 รับประทานครั้งละ 7 แคปซูล วันละ 3 ครั้ง 5 วัน หากมีอาการท้องอืด รับประทานขมิ้นชันหลังอาหาร 2 แคปซูล 4 เวลา **จะมีคำเตือน**ในการรับประทานยาฟ้าทะลายโจร คือ หากแพ้ฟ้าทะลายโจร ตั้งครรภ์หรือให้นมบุตร รับประทานยาต้านการแข็งตัวของเลือด ไม่ควรรับประทาน

**อน.ไกรวุฒิ สีตลกาญจน์** ที่ปรึกษาสโมสร แจ้ง การใช้ฟ้าทะลายโจรในกรณีเป็นไข้หวัด เจ็บคอ มีไข้ รับประทาน 3 เวลา ครั้งละ 3 เม็ด รับประทานประมาณ 3 วัน จะช่วยยับยั้งเชื้อในร่างกาย พร้อมกับดื่มน้ำเปล่ามาก ๆ และต้องขับถ่ายวันละครั้งอย่างน้อย จะช่วยให้ไม่เป็นมะเร็งลำไส้ การรับประทานสมุนไพรถือว่าดีที่สุด ซึ่งต่างชาติได้นำไปจดลิขสิทธิ์

**นย.นพ.จรูญพงศ์ บรมธนรัตน์** แจ้ง การรับประทานฟ้าทะลายโจรและยาสมุนไพรที่จำหน่ายในปัจจุบันสามารถเชื่อถือได้มากน้อยอย่างไร

**นาวาเอกชัชฤทธิ์ อังกูลดี** ชี้แจง สมุนไพรของไทยสามารถนำมารวมกัน เพื่อการรักษาการติดเชื้อไวรัส และรับประทานรักษาโควิด 19 ลักษณะแคปซูลจะแตกตัวในกระเพาะอาหาร ในการซื้อยาฟ้าทะลายโจรแบบแคปซูลต้องศึกษาคุณสมบัติและส่วนประกอบอย่างละเอียด

**อผภ.นพ.พรชัย บุญแสง** ที่ปรึกษาสโมสร กล่าวขอบคุณ นาวาเอกชัชฤทธิ์ อังกูลดี แขกรับเชิญพิเศษ ที่บรรยายการใช้ยาสมุนไพรในการรักษาดูแลสุขภาพและสรรพคุณของสมุนไพรไทย

**วาระที่ 3 เรื่องอื่น ๆ**

**นย.นพ.จรูญพงศ์ บรมธนรัตน์** แจ้ง การชำระค่าบำรุงสโมสร,ค่าบำรุงโรตารีสากล งวดที่ 1-2 , ค่าบำรุงภาค ปีโรตารี 2564-2565 ซึ่งสมาชิกที่ยังไม่ได้ชำระสามารถชำระได้ตามรายละเอียดนี้

1) ค่าบำรุงโรตารีสากล งวดที่ 1 เป็นเงิน 1,100 บาท

2) ค่าบำรุงโรตารีสากล งวดที่ 2 เป็นเงิน 1,100 บาท

 -3-

3) ค่าบำรุงภาคเก็บครั้งเดียว เป็นเงิน 1,100 บาท และให้เก็บค่าบำรุงสโมสรจากสมาชิกคนละ 100 บาท/เดือน ตลอดปี 1,200 บาท ถ้าชำระครั้งเดียวทั้งปีจ่ายจำนวนเงิน 1,000 บาท ภายใน 30 กันยายน 2564 นี้ เมื่อสมาชิกโอนชำระค่าบำรุงต่าง ๆ แล้ว ส่งรายการให้ผู้ช่วยเลขา ฯ คุณสุกัญญา สิทธิศักดิ์ เพื่อดำเนินการต่อไป

 ขอเสนอในเดือนหน้าสถานการณ์ของโรคโควิด 19 เบาบางลงบ้างอาจจะมีการพบปะสังสรรค์สมาชิกที่ร้านอาหาร แต่ทั้งนี้ต้องขอดูสถานการณ์อีกครั้ง

**อน.ศรีชัย เทพศิลปวิสุทธิ์** เลขานุการสโมสร ฯ แจ้ง เรื่องการประชุมนอกสถานที่หากรัฐบาลคลายล็อกขอให้สมาชิกมาพบปะสังสรรค์กันสักครั้ง ซึ่งในเรื่องค่าใช้จ่ายผมขอเป็นผู้ดูแลในการประชุม , สารผู้ว่าการภาค 3330 ผมจะส่งในไลน์กลุ่ม NEW ROTARYSUPHAN ซึ่งสมาชิกสามารถเข้าไปศึกษาและแนะนำในการจัดทำได้

**นย.นพ.จรูญพงศ์ บรมธนรัตน์** แจ้ง ทางภาค 3330 มาเยี่ยมสโมสรโรตารีสุพรรณบุรี ในวันที่ 12-13 มกราคม 2565 หากมีการเปลี่ยนแปลงประการใดแจ้งให้สมาชิกรับทราบอีกครั้ง

**อผภ.นพ.พรชัย บุญแสง** ที่ปรึกษาสโมสร ชี้แจง ในการประชุมครั้งต่อไปที่จะประชุมนอกสถานที่ต้องระมัดระวังสถานการณ์โควิด19 ขอบคุณ อน.ศรีชัย เทพศิลปวิสุทธิ์ ที่ท่านเป็นผู้ดูแลค่าใช้จ่ายในการประชุม ซึ่งถ้ามีการประชุมนอกสถานที่อีกผมขอเสนอให้สมาชิกมีส่วนร่วมชำระท่าน 100 บาท

**อน.อดุลย์ วราเอกศิริ** ฝ่ายปฏิคม แจ้ง ขอบคุณผู้ช่วยเลขาฯ คุณสุกัญญา สิทธิศักดิ์ ในการจัดทำบัญชีสโมสรฯได้ดำเนินการอย่างต่อเนื่องเป็นปัจจุบัน และมีการสรุปรายรับ-รายจ่ายอย่างเรียบร้อย แต่มีบัญชีบางบัญชีที่มีการใช้จ่ายเกือบหมด ผมขอเสนอให้มีการปิดบัญชีและนำจำนวนเงินไปรวมกับบัญชีสโมสร และมีบัญชีที่ใช้ชื่อบัญชีมูลนิธิ ซึ่งความเป็นมาเป็นอย่างไร

**คุณสุกัญญา สิทธิศักดิ์** ผู้ช่วยเลขาฯ ชี้แจ้ง เรื่องชื่อบัญชีเงินมูลนิธิที่มาเดิมคือฝากในนามแฝง ชื่อมูลนิธิโรตารีประมาณ 30 ปีที่ผ่านมาและมีการเปลี่ยนแปลงประเภทการฝากเงินเรื่อยมา เป็นฝากประจำ , ฝากออมทรัพย์รับดอกเบี้ยรายเดือนและปัจจุบันเป็นสมุดคู่ฝากบัญชีเพื่อออม

**อผภ.นพ.พรชัย บุญแสง** ที่ปรึกษาสโมสร แนะนำในอนาคตอาจจะแยกเป็นบัญชีบำเพ็ญประโยชน์ กับบัญชีบริการสโมสร เพื่อความเข้าใจจะได้เป็นแนวทางเดียวกัน

**อน.ไกรวุฒิ สีตลกาญจน์** ที่ปรึกษาสโมสร ชี้แจง ผมเสนอความคิดเห็นอยากให้รวมแค่บัญชีบริจาค กับ บัญชีระหว่างประเทศ เพราะแค่ 2 บัญชีนี้จำนวนเงินก็มากพอสมควร ผมยังอยากให้แยกบัญชีมูลนิธิไว้อย่างเดิม เสมือนเงินคงคลังของประเทศเพราะจากประสบการณ์เคยรับรู้มาหลาย ๆ สโมสร สโมสรต้องยุบไปเพราะมีปัญหาทางการเงินขาดสภาพคล่อง ผมจึงอยากแยกบัญชีนี้ไว้ เผื่อในยามฉุกเฉินจริง ๆ

-4-

**อน.สมชัย โสภาศรีพันธ์** ภาพลักษณ์สโมสร แจ้ง แนะนำสมาชิกสโมสรโรตารีสุพรรณบุรี สมาชิกสามารถเข้าไปดูกิจกรรมของแต่ละสโมสรได้โดยเข้าเว็บไซต์ภาค 3330 โรตารีสากล

**อน.สุรพัฐ ม่วงน้อย** ที่ปรึกษาสโมสร แจ้ง ติดตามการซ่อมแซมที่พักผู้โดยสาร ณ หน้าวัดลาวทอง , การบริจาคคอมพิวเตอร์

**นย.นพ.จรูญพงศ์ บรมธนรัตน์** แจ้ง จุดที่พัก ณวัดลาวทอง และที่พักตรงห้างเทสโก้โลตัส ผมขอสำรวจอีกครั้งและการรับบริจาคเครื่องคอมพิวเตอร์ยังดำเนินการรับบริจาคและได้ดำเนินการปรับปรุงเครื่องที่ได้รับมาแล้ว แจ้งความคืบหน้าให้สมาชิกทราบอีกครั้ง

 อน.พูลศักดิ์ รุ่งโรจน์ชัยพร , อน.อดุลย์ วราเอกศิริ , อน.สุรพัฐ ม่วงน้อย , อน.กวางฮุย อนุกูลวัฒนา ร่วมทักทายสมาชิกในการประชุมครั้งนี้

แจ้งการประชุมครั้งต่อไปวันพุธที่ 6 ตุลาคม 2565 เวลา 19.00 น.

 ปิดการประชุมเวลา 20.00 น.

 ---------------------------------------------------------